**Všeobecne záväzného nariadenia**

**O určení miesta a času zápisu do 1. ročníka základnej školy v zriaďovateľskej pôsobnosti  obce Zubrohlava**

Obec Zubrohlava podľa s ustanovenia § 6 ods. 2 zákona SNR č. 369/1990 Zb. o obecnom zriadení v znení neskorších predpisov a v súlade s ustanovením § 20 ods. 3 písm. a) zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto všeobecne záväzné nariadenie:

Článok 1

Úvodné ustanovenia

1. Účelom tohto všeobecne záväzného nariadenia je určiť miesto a čas zápisu dieťaťa na plnenie povinnej školskej dochádzky v základnej škole, ktorej zriaďovateľom je obec Zubrohlava.

2. Obec Zubrohlava  je zriaďovateľom Základnej školy s materskou školou Školská 238 Zubrohlava.

Článok 2

Určenie miesta a času zápisu dieťaťa na plnenie povinnej školskej dochádzky v základnej škole

1. Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole.

2. Zápis dieťaťa na plnenie povinnej školskej dochádzky (ďalej lez „Zápis“) v základnej škole  v zriaďovateľskej pôsobnosti obce Zubrohlava bude prebiehať v jeden deň v roku, v ktorom má dieťa začať plniť povinnú školskú dochádzku.

3. Termín, čas a miesto zápisu určí riaditeľ základnej školy najneskôr do 15. apríla príslušného roka.

4. Riaditeľ základnej školy  obvyklým spôsobom zverejní miesto, čas a ďalšie podrobnosti o zápise detí do 1. ročníka najneskôr 15 dní pred termínom zápisu.

Článok 3

Záverečné ustanovenia

Toto Všeobecne záväzné nariadenie obce Zubrohlava  o určení miesta a času zápisu do 1. ročníka základnej školy v zriaďovateľskej pôsobnosti  obce Zubrohlava  bolo schválené uznesením Obecného  zastupiteľstva č. 1/2016-2-2 zo dňa 18.03 2016 a nadobúda účinnosť dňom 4.4.  2016.

 Pavol B u g e ľ

 starosta obce